Wikipédia-vita:Szavazás/Javaslatok/A kiemelési eljárás reformja, 2010

message: Tudom, hogy nem ide kellene írni, meg már késő is, de ha már reformálunk, akkor vezessük be, hogy kiemelt cikkben ne lehessen piros link. 150 ezer cikknél ez már legyen alapkövetelmény. (A piros linket persze nem úgy kell eltüntetni, hogy levesszük a linkesítést ) Legalább egy rövid vagy csonk jellegű cikk álljon minden link mögött. – Perfectmisside írj, ha azt akarod, hogy el is olvassam 2010. január 16., 13:47 (CET)
1. Tényleg késő, tavaly nyár óta rágjuk a témát. 2. Miért lenne baj a piros link? – Hkoala  2010. január 16., 13:49 (CET)
replies: text: Mert egy kiemelt cikkben ez már igénytelen. Példa: Winston Churchill cikke. Churchill cikkében többek között az alábbiak piros linkek: Admiralitás Első Lordja, Neville Chamberlain, konzervatív párt, az Egyesült Királyság parlamentje, Joseph Chamberlain, Liberális Unionista Párt, stb. Némelyik többször is be van linkelve, hogy még feltűnőbb legyen. Egy politikusról szóló cikkben piros linkkel szerepel az a párt, aminek a színében jelöltette magát? Nonszensz, pláne egy kiemelt cikkben. Piros link az elődjének a neve? Az egyik ellenfelének a neve? Amiket példaként hoztam, azok már-már szinte a megértést (ill. a jobb megértést) akadályozó hiányosságok. Mintha kiemelt cikk lenne az Orbán Viktorról szóló, de piros link lenne benne Gyurcsány Ferenc meg a Fidesz. Egy sima cikkben elmegy az ilyesmi, mert legfeljebb azt mondjuk, hogy há' még nem írta meg senki. De egy kiemelt cikknél, amin sokan dolgoznak, és 150ezres cikkszámnál ez már kínos, véleményem szerint. – Perfectmisside írj, ha azt akarod, hogy el is olvassam 2010. január 16., 14:52 (CET)
Linkje válogatja, hogy nélkülözhetetlen-e a cikk megértéséhez vagy sem. Ha az, akkor nyugodtan lehet kifogást emelni a cikk kiemelési eljárásán a) a megszövegezésnél, hogy a cikk érthetetlen a piros link miatt vagy b) a linkeknél, hogy fölösleges belinkelni azt a fogalmat. Ellenben továbbra sem értem, hogy miért kell ezt elvi szintre emelni. Például a nemrégiben kiemelt Brendan Fraser érthető akkor is, ha a Szentivánéji álom cikke még nincs megírva, meg az Öko-Tex szócikket sem érzem méltatlannak a csillagra a humánökológia hiánya miatt. – Hkoala  2010. január 16., 15:02 (CET)
Én sem érzem problémásnak a piros linkeket a szövegben (persze az nem szép, ha hemzseg tőlük), de nem tartom jó iránynak azt, hogy valaki csak azért gyártson csonkokat vagy rövid cikkezdeményecskéket, hogy a szócikkben csak kék linkek legyenek. Ezenkívül tisztességesebbnek tűnik, ha nyilvánvalóan látni, hogy ez a link nincs megírva, mintha azt hírdetnénk, hogy minden milyen szép, közben meg néhány odavetett mondat maga a link. Persze a következő lépés az is lehetne, hogy minden kék link szépen kidolgozott legyen, de ez már nem annyira csak a cikkíró feladata. Valójában azért ezt támogatnám, meg ez lenne a fő cél, hogy minden link szép és egészséges legyen, csak nem a kiemelési eljáráson keresztül. Sokan egyébként a piros linkekből szemezgetnek, akik inkább éreznek késztetést a piros link megírására, mint a cikk eredeti szerzője. Ogodej  vitalap 2010. január 16., 17:55 (CET)
Én sem értek egyet ilyen kitétel rögzítésével. A 150 ezres cikkszámra hivatkozás – szigorúan a magánvéleményem szerint – némi elvakultságot takar. Valóban van ennyi cikkünk, csak ezek jó része általános témákban link céljára nem hasznosíthatók (pl. csak a kémiai elemekre van vagy 5 lista: rendszám szerint, név szerint, vegyjel szerint stb.). Ha ezeket a "redundás" meg a túlzottan specifikus cikkeket (pl. az izlandi labdarúgó-bajnokság több mint 60 idényének saját cikke van!) leszámítjuk, akkor mindjárt nincs olyan sok cikkünk. Később talán eljutunk oda, hogy tényleg elvárható egy kiemelt cikktől, hogy ne legyen benne piros link, de szerintem egyelőre maradjunk a realitások talaján. Szaszicska vita 2010. január 16., 18:20 (CET)
Hát jó, sok lúd disznót győz.  De 300 000 cikknél szigorúan ragaszkodni fogok hozzá, hogy kiemelt cikkben csak kék link legyen. OK? – Perfectmisside írj, ha azt akarod, hogy el is olvassam 2010. január 16., 19:16 (CET)

text: <szarkazmus>Sőt. A belinkelt cikkek közül is mindegyik legyen kiemelt.</szarkazmus> → Raziel szóbuborék 2010. január 17., 08:50 (CET)
Csak a teljesség kedvéért: jelen pillanatban az enwikin 3 161 924 db cikk van. Ebből 2 739 kiemelt. Kíváncsiságból megnyitottam 5 különböző témájú kiemelt cikket. Mindegyikben volt 3-6 piros link. Ott, ahol vadásznak rá, mert már nincs miről írni jószerivel. Szóval szerintem egyszerűen ez egy botor ötlet,még 300 000 cikknél is... Nem kéne elszállni a realitás talajáról.– Ivanhoe vita 2010. január 17., 12:06 (CET)
thread_title: Piros link